CELEX: 32006D0076
Language: et
Date: 2006-01-30 00:00:00
Title: 2006/76/EÜ: Nõukogu otsus,  30. jaanuar 2006 , otsuse 2006/75/EÜ (mis käsitleb otsuse 2001/923/EÜ, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), muutmist ja kehtivuse pikendamist) kohaldamisala laiendamise kohta mitteosalevatele liikmesriikidele

8.2.2006   
            
            
               ET
            
            
               Euroopa Liidu Teataja
            
            
               L 36/42
            
         
      NÕUKOGU OTSUS,
   30. jaanuar 2006,
   otsuse 2006/75/EÜ (mis käsitleb otsuse 2001/923/EÜ, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles), muutmist ja kehtivuse pikendamist) kohaldamisala laiendamise kohta mitteosalevatele liikmesriikidele
   (2006/76/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 308,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Otsuse 2006/75/EÜ (2) vastuvõtmisel osutas nõukogu, et seda tuleks kohaldada nõukogu 3. mai 1998. aasta määruse (EÜ) nr 974/98 (euro kasutuselevõtu kohta) (3) artikli 1 esimeses taandes sätestatud osalevates liikmesriikides.
            
         
               (2)
            
            
               Teabe ja töötajate vahetus ning abi- ja koolitusmeetmed, mida Periklese programmi alusel rakendatakse, peaksid siiski olema ühtsed kogu ühenduses ning seepärast tuleks võtta meetmeid, et tagada samaväärne euro kaitse tase ka neis liikmesriikides, kus euro ei ole ametlikult kehtiv vääring,
            
         ON TEINUD JÄRGMISE OTSUSE:
   Artikkel 1
   Otsuse 2006/75/EÜ kohaldamisala laiendatakse liikmesriikidele, kes ei ole määruses (EÜ) nr 974/98 määratletud osalevad liikmesriigid.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   
      Brüssel, 30. jaanuar 2006
      
         
            Nõukogu nimel
         
         
            eesistuja
         
         U. PLASSNIK
         
      
   
   
      (1)  Arvamus on esitatud 13. oktoobril 2005 (Euroopa Liidu Teatajas seni avaldamata).
   
      (2)  Vt käesoleva Euroopa Liidu Teataja lk 40.
   
      (3)  EÜT L 139, 11.5.1998, lk 1. Määrust on muudetud määrusega (EÜ) nr 2169/2005 (ELT L 346, 29.12.2005, lk 1).